En far er fængslet i fre uger - sigtet for at have bortført sin lille dreng og taget ham med til Schweiz.

Nordjyllands Politi fik i går udleveret en 35-årig herboende tuneser, der har siddet fænglset siden januar i et schweizisk fængsel. I dag blev han fremstillet ved Retten i Aalborg. - Manden blev fængslet in absentia i januar og efterlyst internationalt for at bortføre sin to-årige søn. Senere i januar blev han anholdt i Schweiz sammen med drengen. Han har ikke udtalt sig under retssagen men nægter sig skyldig, siger anklager ved Nordjyllands Politi, Louise Watson efter dagens retsmøde. Foruden sigtelsen for bortførsel er mand også sigtet for grov vold og skal sidde varetægtsfængslet i mindst fire uger, mens politiet efterforsker sagen. Drengen er nu tilbage ved sin mor, der har forældremyndigheden over drengen, oplyser anklageren.